**ZAPISNIK**

s 21. sjednice Upravnog vijeća Dvora Trakošćan održane dana 24.08.2023. u Upravi Dvora Trakošćan s početkom u 13,35 sati.

Prisutni: dr.sc. Vesna Pascuttini Juraga, predsjednica

Andreja Srednoselec, zamjenica predsjednice

Ljerka Šimunić, članica

Nedeljka Vodolšak, članica

Ivan Mravlinčić, član

dr.sc. Goranka Horjan, ravnateljica

Tanja Ferčec, voditeljica računovodstva

Sjednicu je otvorila predsjednica Upravnog vijeća dr.sc. Vesna Pascuttini Juraga i predložila sljedeći

**DNEVNI RED:**

|  |  |
| --- | --- |
| 1. | Usvajanje dnevnog reda |
| 2. | Usvajanje Zapisnika s 20. sjednice Upravnog vijeća od 05.07.2023. godine |
| 3. | Usvajanje I. izmjena i dopuna Financijskog plana Dvora Trakošćan za 2023. godinu |
| 4. | Usvajanje I. izmjena i dopuna Plana nabave Dvora Trakošćan za 2023. godinu |
| 5. | Obavijest o sanaciji jezera |
| 6. | Ostala pitanja |

**Ad 1.) Usvajanje dnevnog reda**

Predsjednica je zamolila članove da glasaju o usvajanju predloženog dnevnoga reda 21. sjednice.

**Zaključak: Upravno vijeće je jednoglasno usvojilo dnevni red.**

**Ad 2.) Usvajanje Zapisnika s 20. sjednice Upravnog vijeća od 05.07.2023. godine**

Predsjednica je zamolila članove Upravnog vijeća da na temelju uvida u zapisnik s prošle sjednice koji im je bio poslan elektronskom poštom glasaju o usvajanju navedenog zapisnika.

**Zaključak: Upravno vijeće je jednoglasno usvojilo Zapisnik s 20. sjednice Upravnog vijeća od**

**05.07.2023. godine.**

**Ad 3.) Usvajanje I. izmjena i dopuna Financijskog plana Dvora Trakošćan za 2023. godinu**

Voditeljica računovodstva Tanja Ferčec je članovima Upravnog vijeća detaljno izložila I. izmjene i dopune Financijskog plana Dvora Trakošćan za 2023. godinu sa sljedećim financijskim pokazateljima:

|  |  |  |
| --- | --- | --- |
| **PRIHODI** | **Izvorni plan** | **I. rebalans 2023.** |
| **Ministarstvo kulture** |  | |
| Redovna djelatnost | 322.615,63 | 322.615,63 |
| Programska djelatnost | 312.214,38 | 312.214,38 |
| **Vlastiti prihodi** |  | |
| Prodaja ulaznica | 265.445,59 | 265.445,59 |
| Pružene usluge i prodaja robe | 66.361,41 | 66.361,41 |
| Kamate | 19,64 | 19,64 |
| Prodaja stana | 0,00 | 15.000,00 |
| **Ostali izvori** |  | |
| Pripravništvo | 13.935,90 | 15.809,00 |
| **SVEUKUPNO** | **980.592,55** | **997.465,65** |
| **Donos** | 314.084,26 | 287.983,28 |
| **Odnos** | 68.996,04 | 245.567,97 |
| **RASPOLOŽIVO** | **1.225.680,77** | **1.039.880,96** |

|  |  |  |
| --- | --- | --- |
| **RASHODI** | **Izvorni plan** | **I. rebalans 2023.** |
| **Ministarstvo kulture** |  | |
| Redovna djelatnost | 322.615,63 | 322.615,63 |
| Programska djelatnost | 312.214,38 | 312.214,38 |
| **Vlastiti prihodi** |  | |
| Redovna djelatnost | 199.084,18 | 204.054,12 |
| Programska djelatnost | 377.830,68 | 179.417,72 |
| **Ostali izvori** |  | |
| Pripravništvo | 13.935,90 | 21.579,11 |
| **SVEUKUPNO** | **1.225.680,77** | **1.039.880,96** |

Po Financijskom planu Dvora Trakošćan za 2023. godinu koji je usvojen u rujnu 2022. godine planirano je ukupno 980.592,55 eura prihoda, a prema izmjenama ukupni prihodi iznose 997.465,65 eura. Prema rekapitulaciji izvršenja proračuna za 2022. godinu te prema plaćenim troškovima i naplaćenim prihodima u 2023. godini prenijeli smo iznos od 287.983,28 eura, dok se za 2024. godinu planira odnos u iznosu od 245.567,97 eura.

Raspored ukupnih rashoda planiran je prema prihodima. Veće izmjene se odnose na program Žene nose svijet te povrat sredstava od strane projektanta Subvision d.o.o. s kojim je potpisan sporazumni raskid ugovora o izradi projektne dokumentacije za izradu Elaborata ocjene postojećeg stanja građevinske konstrukcije i izrade projekta obnove konstrukcije dvorca i kapele sv. Križa.

**Zaključak: Upravno vijeće je jednoglasno donijelo Odluku o usvajanju I. izmjena i dopuna**

**Financijskog plana Dvora Trakošćan za 2023. godinu.**

**Ad 4.) Usvajanje I. izmjena i dopuna Plana nabave Dvora Trakošćan za 2023. godinu**

Ravnateljica je članovima Upravnog vijeća izložila I. izmjene i dopune Plana nabave Dvora Trakošćan za 2023. godinu. U odnosu na Plan nabave Dvora Trakošćan za 2023. godinu dodavani su neki novi predmeti nabave, dio predmeta nabave se mijenjao i dopunjavao, a jedan je predmet brisan.

Dodani su sljedeći predmeti nabave: izrada projektno-tehničke dokumentacije za dubinsku obnovu pomoćne zgrade, stručni nadzor za uređenje južnog dijela staze oko jezera (IV. etapa), usluge pravne pomoći, usluge prijevoza, najam reklamnog panoa, premije osiguranja, izrada i nabava suvenira te opskrba prirodnim plinom.

Mijenjali su se i dopunjavali sljedeći predmeti nabave: uređenje južnog dijela staze oko jezera (IV. etapa), 3D proširena stvarnost u stalnom postavu, saniranje kapilarne vlage u prizemnoj građevini, usluge tekućeg i investicijskog održavanja, usluge promidžbe i informiranja, intelektualne i osobne usluge te uredska oprema i namještaj.

Brisan je predmet nabave izrade projektne dokumentacije za sanaciju klizišta temeljem zaključka sa sastanka održanog u Varaždinskoj županiji dana 21. kolovoza 2023. godine na temu nastavka radova na čišćenju Trakošćanskog jezera prema kojem je Milan Rezo, direktor Vodnogospodarskog odjela za gornju Muru i Dravu u Varaždinu Hrvatskih voda, naveo kako će Hrvatske vode obaviti potrebna geomehanička istraživanja i izraditi dokumentaciju za sanaciju klizišta. Kako se ne bi udvostručio trošak po istoj osnovi Dvor Trakošćan je obustavio provedbu natječaja.

**Zaključak: Upravno vijeće je jednoglasno donijelo Odluku o usvajanju I. izmjena i dopuna**

**Plana nabave za 2023. godinu.**

**Ad 5.) Obavijest o sanaciji jezera**

Ravnateljica je informirala članove Upravnog vijeća da su Hrvatske vode nakon raskida ugovora za izmuljivanje Trakošćanskog jezera s tvrtkom Bagerkop Roberto d.o.o. sklopile novi ugovor s tvrtkom Hidroing d.d. te da je Varaždinska županija dala sve potrebne dozvole Hrvatskim vodama kako bi spomenuta tvrtka mogla započeti s radovima što prije i za suhog vremena te da je dovršetak radova planiran za 31. ožujak sljedeće godine. Bivši izvoditelj radova Bagerkop Roberto d.o.o. sada je strojevima blokirao pristup trakošćanskoj šetnici čime je onemogućena redovna djelatnost muzeja, kretanje posjetitelja te daljnje izvođenje radova na uređenju južne pješačke staze oko jezera.

Također, ravnateljica je informirala članove Upravnog vijeća kako su se Hrvatske vode obvezale da će izvođač radova vratiti okoliš u zoni čišćenja jezera u prvobitno stanje što podrazumijeva i sanaciju klizišta koja su nastala ili će nastati zbog praznog jezera.

Isto tako, ravnateljica je napomenula da su dovršeni izvedbeni projekt i troškovnik za izgradnju pješačkog mosta preko jezera, za što već postoje glavni projekt i građevinska dozvola. Izgradnja potpornja za most trebala bi se provesti po mogućnosti u periodu kada nema vode u jezeru što bi moglo smanjiti troškove izgradnje. Naime, troškovnik u toj fazi predviđa nekoliko stavki koje se preklapaju sa stavkama pripreme terena, geomehaničkih mjerenja i zemljanih radova na čišćenju jezera. Prijedlog je da Dvor Trakošćan ugovori samo armirano-betonske radove, ali treba provjeriti da li to može stvoriti probleme u smislu cijepanja postupka javne nabave.

Predsjednica Upravnog vijeća dr.sc. Vesna Pascuttini Juraga napomenula je kako je kod svih intervencija koje se rade u obuhvatu zaštićenog kulturnog dobra potrebno pravovremeno uključiti konzervatore i službu za zaštitu prirode kako bi se smanjila mogućnost da u fazi provedbe dođe do problema. Ravnateljica je o tome već obavijestila Hrvatske vode i Varaždinsku županiju.

**Zaključak: Upravno vijeće je primilo informaciju o sanaciji jezera.**

**Ad 6.) Ostala pitanja**

Pod točkom Ostala pitanja ravnateljica je informirala članove Upravnog vijeća kako je zaprimljena obavijest o rezultatima Faze 1. Fonda za zaštitu okoliša i energetsku učinkovitost vezana uz projektni prijedlog Energetske obnove pomoćne zgrade Dvora Trakošćan koji je bio prijavljen na natječaj za dodjelu bespovratnih sredstava Energetska obnova zgrada sa statusom kulturnog dobra (NPOO.C6.1.R1-I3.01). Sukladno obavijesti o rezultatima utvrđeno je više neprihvatljivih stavki iz troškovnika te je od traženih bespovratnih sredstva u iznosu od 514.695,68 eura predloženo dodjeljivanje bespovratnih sredstava u iznosu od 322.643,83 eura. Ministarstvu kulture i medija upućen je prigovor na spomenutu obavijest o rezultatima.

Sjednica je završila s radom u 14.30 sati.

Klasa: 007-01/23-01/7

Urbroj: 2186-13-2-02-23-2

U Trakošćanu, 03.10.2023.

Zapisničar: Predsjednica Upravnog vijeća:

Andreja Srednoselec dr.sc. Vesna Pascuttini Juraga

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_